Det er flere forskjeller på bunader og festdrakter.
Bunader er til dels basert på lokale tradisjoner og de skal ha vært brukt i distriktet på samme måte i løpet av en 50 – 70 års periode. Bunad- og folkedraktrådet (BFR) er et statlig oppnevnt råd som blant annet godkjenner bunader. De skal fremme, verne og videreføre bruk og produksjon av bunader i Norge.
Festdrakter er en nyere oppfinnelse som ikke er bygd på gamle tradisjoner. Dette er drakter som ofte er inspirert av bunader og norske folkedrakter men har ingen lokal tilknytning og er fritt komponert.